इसका सबसे बड़ा प्रभाव दो पहिया वाहनों से लेकर लक्जरी गाडियों तक में देखा जाता है. मोटर बाइक की सवारी करने वाला तो धूप से बचने के लिये हेलमेट की जगह पर लाल गमछे का प्रयोग करने लगा है. लक्जरी एसी गाडियों में बैठे लोग इसका प्रयोग क्यों करते हैं यह बात समझ से परे नहीं है. पुलिस ही नहीं सरकारी विभागों में बिचैलियों का काम करने वाले यह लोग सत्ता के पसंद के रंग को अपने से जोड लेते हैं. बसपा और सपा सरकार के समय भी यह चलन खूब चल रहा था. योगी सरकार के आने के बाद लाल गमछा वीआईपी कल्चर को दिखाने का एक जरीया बन गया है.